Ποινική ευθύνη για ιατρική αμέλεια στις χειρουργικές ειδικότητες μέσα από τη νομολογία της τελευταίας δεκαετίας
Creators: name: Μαγούλιου, Μαρία Γεώργιου
Publisher: name: Aristotle University of Thessaloniki
Year: 2019
Subjects: Ιατρική αμέλεια
Ιατρικό σφάλμα
Ιατρική ποινική ευθύνη
Medical malpractice
Medical error
Medical criminal liability

description: Σκοπός της παρούσας διπλωματικής εργασίας είναι η προσέγγιση της ποινικής ευθύνης για ιατρική αμέλεια στις χειρουργικές ειδικότητες μέσα από τη νομολογία της τελευταίας δεκαετίας. Επιχειρείται η προσέγγιση του θέματος τόσο από την οπτική της ιατρικής επιστήμης όσο και αναλυτικότερα από αυτήν της νομικής, βασισμένη όχι μόνο στη θεωρία αλλά και σε πρακτικές εφαρμογές της νομολογίας. Όσον αφορά στο περιεχόμενο της διπλωματικής εργασίας, μετά από μια ενδεικτική επισκόπηση της διεθνούς βιβλιογραφίας, γίνεται αναφορά στην ιατρική προσέγγιση και στο πεδίο δράσης των χειρουργικών ειδικοτήτων, αναλύεται η νομική προσέγγιση και ειδικότερα τα προσβαλλόμενα έννομα αγαθά, η έννοια της πράξης (ενέργεια – παράλειψη), η αμέλεια και οι μορφές της, τα σφάλματα και η ευθύνη στις χειρουργικές ειδικότητες. Παρουσιάζονται η κατανομή αρμοδιοτήτων στον τομέα της υγείας και οι παράγοντες μείωσης του κινδύνου των ιατρικών σφαλμάτων. Η νομολογιακή έρευνα της εν λόγω διπλωματικής εργασίας συνίσταται στη μελέτη ογδοντατριών (83) δικαστικών αποφάσεων ιατρικής αμέλειας στις χειρουργικές ειδικότητες, οι οποίες έχουν διαχωριστεί σύμφωνα με τέσσερα (4) κριτήρια: τη δικαστική κρίση, το τελούμενο αδίκημα, το στάδιο συντέλεσης του ιατρικού σφάλματος και τη χειρουργική ειδικότητα του κατηγορούμενου ιατρού. Αρκετά από τα νομολογιακά παραδείγματα παρουσιάζονται και αναλύονται κατά περίπτωση. Από την ανωτέρω έρευνα στη νομολογία προκύπτει ότι με βάση την δικαστική κρίση, στα περισσότερα νομολογιακά παραδείγματα ιατρικών σφαλμάτων από χειρουργικές ειδικότητες, η δικαστική κρίση ήταν δυσμενής. Από τη διάκριση με βάση το τελούμενο αδίκημα συνάγεται, ότι υπερτερούν οι περιπτώσεις που αφορούν ανθρωποκτονία από αμέλεια σε σχέση με αυτές που αφορούν σωματική βλάβη από αμέλεια. Με κριτήριο το στάδιο συντέλεσης του σφάλματος, από τα νομολογιακά παραδείγματα που μελετήθηκαν συμπεραίνεται, ότι τα ιατρικά σφάλματα αφορούν σε όλα τα στάδια της κλινικής πράξης, με τα μεγαλύτερα ποσοστά να εμφανίζονται στο διεγχειρητικό και στο μετεγχειρητικό στάδιο. Όσον αφορά στην ειδικότητα του κατηγορημένου ιατρού, από την επεξεργασία των νομολογιακών παραδειγμάτων προκύπτει ότι: στις περισσότερες περιπτώσεις οι εναγόμενοι ιατροί είναι μαιευτήρες – γυναικολόγοι, γενικοί χειρουργοί και αναισθησιολόγοι, συμπέρασμα το οποίο συμφωνεί σε γενικές γραμμές με τα ευρήματα διεθνών ερευνών.
description: The purpose of this thesis is to examine the criminal liability for medical malpractice in surgical specialties through the jurisprudence of the last decade. The aim of this thesis is to analyse the issue both from the perspective of medical science and from a legal perspective, based not only on theory but also on practical applications of the jurisprudence. Regarding the content of the thesis, it consists of an indicative review of the international literature, that is followed by the reference to the medical approach and the surgical specialties. Moreover, the legal approach is analyzed, and in particular the contested legal benefits, the concept of act (action-omission), negligence and its forms, errors and liability in surgical specialties. In addition, the distribution of responsibilities in the health sector and the factors reducing the risk of medical errors are presented. The judicial investigation of this thesis consists of the study of eighty-three (83) judgments referring to medical malpractice in surgical specialties, which have been separated according to four (4) criteria: The Court judgment, the offence, the stage of the medical error and the surgical specialty of the accused doctor. Several of the case-law examples are presented and analyzed as appropriate. The findings of this analysis showed that in most cases concerning medical errors from surgical specialties, the judgment was unfavorable. The cases of unintended homicide are more than those relating to unintentional bodily harm. The medical errors occur during all the stages of clinical practice, with the highest percentages appearing in the intra-operative and post-operative stage. Furthermore, the analysis unveiled that on top of the list of specialties who are involved in cases of medical errors are those of General Surgery, Obstetrics – Gynecology and Anesthesiology. These research findings are consistent and agree with the findings of other surveys in the international literature.